Χάμις Κάρτερ

Ο Χάμις Κλιβ Κάρτερ (Hamish Clive Carter, γενν. 28 Απριλίου 1971 στο Ώκλαντ), τιμημένος με το παράσημο εξαίρετων υπηρεσιών της Νέας Ζηλανδίας (New Zealand Order of Merit), είναι Νεοζηλανδός αθλητής του  τριάθλου και χρυσός Ολυμπιονίκης, αφού κατέκτησε το χρυσό μετάλλιο στους Ολυμπιακούς Αγώνες του 2004, τους δεύτερους στους οποίους συμμετείχε. Συμμετείχε επίσης στο Διεθνές Κύπελλο της Διεθνούς Ομοσπονδίας Τριάθλου για πολλά χρόνια, με αποκορύφωμα ένα ασημένιο μετάλλιο το 2006 λίγο πριν ανακοινώσει την απόσυρσή του στις αρχές του 2007. Κατά τη διάρκεια της καριέρας του κέρδισε δώδεκα αγώνες σε αυτά τα πρωταθλήματα.

Ο Κάρτερ φοίτησε στο γυμνάσιο του Ώκλαντ, όπου αναδείχθηκε σε δεινό κωπηλάτη, συμμετέχοντας δύο φορές στο Κύπελο Μααντί για κωπηλάτες κάτω των 18.Taylor, P. (2007): Get Carter: The Hamish Carter Story, σελ. 28. Auckland: Hachette Livre NA Ltd.  Μεταπήδησε στο τρίαθλο όταν αντιλήφθηκε ότι δεν είχε την κατάλληλη σωματική διάπλαση για να κωπηλατεί και σε επαγγελματικό επίπεδο.

Ο Κάρτερ κατέκτησε το χάλκινο μετάλλιο στο τρίαθλο στους Αγώνες της Κοινοπολιτείας το 2002 και δύο χρόνια αργότερα κατέκτησε το χρυσό μετάλλιο στους Ολυμπιακούς της Αθήνας, νικώντας τον στενό του φίλο, το Νεοζηλανδό Μπέβαν Ντόχερτι. Ο χρόνος του Κάρτερ ήταν 1.51.07,73 και η διαφορά του από τον Ντόχερτι μικρότερη από 8 δευτερόλεπτα."Δίαθλο" ...Νέας Ζηλανδίας!, sport.gr, 26 Αυγούστου 2004, ανακτήθηκε στις 19 Μαΐου 2009 Στις 3 Σεπτεμβρίου 2006 στη Λωζάνη, κέρδισε το ασημένιο μετάλλιο στο Παγκόσμιο Πρωτάθλημα Τρίαθλου τερματίζοντας 17 δεύτερα πίσω από τον Τιμ Ντον. Τον Οκτώβριο του 2006, κέρδισε το Εξτέρα Παγκόσμιο Πρωτάθλημα στο Μάουι, της Χαβάη νικώντας μερικούς από τους πλέον έμπειρους «οφ ρόουντ» αθλητές του τρίαθλου.

Στις 6 Μαρτίου 2007 ανακοίνωσε ότι αποσύρεται από τον επαγγελματικό αθλητισμό.Ο Ολυμπιονίκης Κάρτερ αποσύρεται (Olympic champion Carter retires) BBC Sport Ο Ντόχερτι ελπίζει να συνεχίσει την πορεία του Κάρτερ (Docherty hopes to carry on from Carter)  NewstalkZB 

Παραπομπές

Εξωτερικοί σύνδεσμοι


Κατηγορία:Νεοζηλανδοί Ολυμπιονίκες
Κατηγορία:Νεοζηλανδοί αθλητές